Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: eljárás általános szabályairól szóló 1957. évi IV. törvény
Paragraph Index: 763

eljárás általános szabályairól szóló 1957. évi IV. törvény (a továbbiakban Áe.) 19. § (6) bekezdésében foglaltak szerint „a közigazgatási szerv a saját ügyének elintézésében nem vehet részt”. Ugyanakkor az önkormányzat — már nem mint hatóság, hanem mint tulajdonos — rendelettel szabályozza a saját tulajdonában élő, egyes esetekben ellenérdekű bérlők jogait és kötelezettségeit. Az Lt. nem keretszabályokat határozott meg az önkormányzatok számára, amelyek között az az egyéni sajátosságainak megfelelő rendeleteket alkothatta meg, hanem meghatározott egyes jogkérdéseket, amelyekben az önkormányzatok szabadon alkothattak rendeleteket. E jogszabályok bíróság előtt nem támadhatók meg, mert arra kizárólag az Alkotmánybíróság jogosult. A panaszok vizsgálata során arra is figyelemmel kellett lenni, hogy az Ötv. 8. § (1) bekezdése szerint a települési önkormányzat feladatai között különösen fontos a lakásgazdálkodás. Ennek alapján az önkormányzati lakások bérbeadására és elidegenítésére vonatkozó rendeletalkotását az országgyűlési biztos az 1993. évi LIX. tv.

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes